Z A P I S N I K
 
8. sjednice Vijeća Mjesnog odbora Mlinovi,
održane u četvrtak 20. siječnja 2022.
u MO Mlinovi, Jahorinska 5,
s početkom u 18.00 sati 
 
Nazočni  članovi Vijeća:
Sendi Numan, predsjednik Vijeća
Silva Vresk, potpredsjednica Vijeća
Gordan Vergles, član Vijeća
Marko Erdeljac, član Vijeća
Zlatko Domljan, član Vijeća
 
Sjednicu vodi Sendi Numan, predsjednik Vijeća
Zapisnik – Silva Vresk, potpredsjednica Vijeća
 
             Predsjednik Vijeća MO Mlinovi konstatira da je na sjednici prisutno 5 od 5 članova Vijeća.
             Predsjednik Vijeća MO Mlinovi daje na glasanje zapisnik sa 7. sjednice koji je jednoglasno prihvaćen.
             Predsjednik Vijeća MO Mlinovi daje na glasanje predloženi dnevni red 8. sjednice koji je jednoglasno prihvaćen.  
             Sjednica se održava u sobi za dežurstva sukladno preporukama Nacionalnog stožera.  


DNEVNI RED:

1. Tekuća problematika 
2. Novi zahtjevi za korištenje prostora i usuglašavanje svih termina
3. Zahtjev gospodina Tomislava Čučeka – davanje mišljenja
4. Pitanja, prijedlozi i obavijesti

1) Tekuća problematika 

1.1.) Predsjednik Sendi Numan izvještava da je bio u obilasku Mlinova s predsjednikom Gradske četvrti Podsljeme Krešimirom Kompesakom koji mu je ukazao na probleme u Mlinovima s naglaskom na problematiku Lovćenske ulice i parkiranje automobila s obje strane ulice te problematiku Bitorajske ulice. Čeka se prometna studija za Podsljeme koja bi ujedno trebala ponuditi rješenja za prometnu problematiku na području Mlinova.

1.2.) Predsjednik Sendi Numan izvještava da je dobio email od Gradske četvrti u vezi spajanja Nemetove ulice i Malovanskih stuba (u prethodnim mandatima pokrenuto pitanje i realizacija njihovog spajanja). Riješena je 1. faza i sada je došao upit iz Gradske četvrti da se nastavi s radovima u produžetku Nemetove ulice do Biokovskih stuba. Stanari su prodali svoja zemljišta Gradu i sada bi trebalo usvojiti izmjenu projekta zbog infrastrukture (kanalizacije) prije nastavka radova. Predsjednik Sendi Numan dao je suglasnost u ime MO Mlinovi za nastavak radova.

2) Novi zahtjevi za korištenje prostora karate kluba Kaptol i Udruge plesnih umjetnika Hrvatske (UPUH) - Suvremeni ples i pokret za odrasle te usuglašavanje svih termina

Zaključak za izmijenjene i dopunjene termine karate kluba Kaptol VMO Mlinovi donijelo je sa 4 glasa za i 1 glas protiv (Vijećnik Zlatko Domljan). Zaključak za izmijenjene termine Udruge plesnih umjetnika Hrvatske (UPUH) - Suvremeni ples i pokret za odrasle VMO Mlinovi donijelo je jednoglasno.    

[bookmark: _GoBack]U nastavku je novi izmijenjeni raspored korištenja prostora MS Mlinovi za razdoblje 01.01. do 31.12.2022. godine prema novim zahtjevima za korištenje prostora korisnika karate klub Kaptol i Udruge plesnih umjetnika Hrvatske (UPUH) - Suvremeni ples i pokret za odrasle. Raspored korištenja prostora za ostale korisnike ostaje isti (koji je usvojen na 7 sjednici VMO Mlinovi)

VELIKA DVORANA 

1. Karate klub Kaptol, ponedjeljak u terminima 10:00-12:00 i 16:00-19:00, utorak u terminu 16:00-19:00, srijeda u terminima 10:00-12:00 i 16:00-19:00 sati, četvrtak u terminu 16:00-19:00 sati, petak u terminu 16:00-20:00 sati, subota i nedjelja u terminu 12:00-14:00 sati.
Odobrava se korištenje uredske prostorije za presvlačenje djece svaki dan u vrijeme treninga

2. Sportska udruga „MG“, ponedjeljak i srijeda u terminu 19:00-21:30 sati

3. Hrvatski liječnički Zbor – Sportsko Društvo, ponedjeljak u terminu 21:30-23:00 sata i četvrtak u terminu 19:00-23:00 sata

4. Stolnoteniski klub Mlinovi, utorak u terminu 19:00-23:00 sata, petak u terminu 20:00-22:30 sati, subota u terminu 14:00-18:00 sati

5. Centar Zlatni Lotos, nedjelja u terminu 18:00-21:00 sat

6. Udruga plesnih umjetnika Hrvatske (UPUH) - Suvremeni ples i pokret za odrasle, utorak i četvrtak u terminu 10:00-12:00 sati.

ČITAONICA

1. Udruga Tutor – Centar za poduku stranih jezika, ponedjeljak i četvrtak u terminu 18:00-20:00 sati 

2. SDP Mlinovi, petak u terminu 18:00-19:30 sati

3. Stranka ZAGREB JE NAŠ, srijeda u terminu 19:30-21:30 sati

4. Hrvatska demokratska zajednica (HDZ) Mlinovi, utorak u terminu 18:00 do 20:00 sati

5. Udruga Zlatni Lotus, petak u terminu 19:30 do 21:30 sati

Navedeni korisnici prostora u zgradi mjesne samouprave u Mlinovima, Jahorinska 5, prema navedenom rasporedu, duži su pridržavati se i primjenjivati preporuke Nacionalnog stožera kao i uvjete korištenja i održavanja prostora.


3) Zahtjev gospodina Tomislava Čučeka – davanje mišljenja

Vezano uz zaprimljeni mail Gradske četvrti Podsljeme kojim se proslijeđuje podnesak g. Čučeka u vezi zahtjeva za izvedbu radova na spajanju Ćićarijske ulice s odvojkom ulice Mlinovi (koje su sada slijepe ulice). Predsjednik Sendi Numan izvještava da je spomenuti gospodin (koji ne stanuju na toj lokaciji) pisao direktno Gradu koji je njegov zahtjev proslijedio na Gradsku četvrt Podsljeme a oni spustili na MO Mlinovi radi očitovanja. Prema podatku iz dopisa spomenuto spajanje Ćićarijske ulice i odvojka ulice Mlinovi iziskuje asfaltiranje oko 16 metara ceste. To pitanje je već bilo aktualno prilikom izgradnje „Mlinovi Hillsa“. Prema dobivenoj informaciji većina stanovnika spomenutih ulica je bila tada i ostala do sada protiv spajanja Ćićarijske ulice s odvojkom ulice Mlinovi i spremni su pokrenuti peticiju s potpisima protiv navedenog prijedloga g. Čučeka.  Nadalje, i ako bi došlo do realizacije spajanja te dvije ulice, jedina moguća opcija bi bila jednosmjerna ulica jer ne postoje zakonski uvjeti za dvosmjernu ulicu.  

Predsjednik Sendi Numan predlaže da se donošenje odluke o zahtjevu g. Čučeka ostavi za sljedeću sjednicu VMO Mlinovi. Do tada bi se kontaktirali stanovnici tih ulica i tražilo njihovo mišljenje/stav uz obrazloženje. Ostaje i pitanje financiranja predloženog spajanja. Jednoglasno se prihvaća prijedlog Predsjednika Sendi Numana.         

4) Pitanja, prijedlozi i obavijesti

Vijećnik Marko Erdeljac postavlja pitanje kako smo daleko došli s realizacijom postavljanja stupića na lokaciji Jahorinska 7-9 na potezu gdje je zelena površina između potoka i Jahorinske ulice najuža i predstavlja potencijalnu opasnost. Predsjednik Sendi Numan povratno izvještava da je bio na spomenutoj lokaciji i da ne zna gdje bi se stavili stupići te nastavlja s komentarom da su zaustavljeni svi postupci javne nabave do daljnjega. Obzirom na tu informaciju Vijećnik Marko Erdeljac predlaže da se na tom mjestu zasade biljke/hortikultura koja bi bila barem vizualna barijera. Zaključeno je da nakon završetka sjednice svi zajedno obiđu navedenu lokaciju.

Nadalje, Vijećnik Marko Erdeljac postavlja pitanje zašto nije hortikulturno uređena zelena površina uz Šumske stube koje je VMO Mlinovi tražilo da se uredi u 2021. godini.

             Sjednica završena u 18:50 sati

Klasa: 024-08/22-003/169
Urbroj: 251-13-11-2-22-2
U Zagrebu, 20. siječnja 2022.
        
               Zapisnik sastavila:
	Silva Vresk, potpredsjednica Vijeća  
	    


                                                                                                     Predsjednik Vijeća
                                                                                                Mjesnog odbora Mlinovi
                                                                                                       Sandi Numan

